26. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.2667/437 ΠΟΛ. 170 της 14/22  Αυγ. 1980 (ΦΕΚ Β΄ 797) Περί εισπράξεως και αποδόσεως της ειδικής εισφοράς υπέρ Ο.Γ.Α του άρθρ. 3 του Νόμ. 1066/1980. Έχοντας υπόψη τις διατάξεις: 1.Της παρ. 1 του άρθρ. 12 του Ν.Δ. 321/69 «περί Κώδικος Δημοσίου Λογιστικού». 2.Του άρθρ. 3 του Νόμ. 1066/1980 «περί αυξήσεως των υπό του Ο.Γ.Α. καταβαλλομένων συντάξεων και εξασφαλίσεως των προς τούτο αναγκαίων πόρων και άλλων τινών διατάξεων». 3.Του άρθρ. 1 του Π.Δ. 15/79 «περί τροποποιήσεως και συμπληρώσεως διατάξεών τινων του υπ’ αριθ. 757/1969 Β.Δ», αποφασίζουμε: 39.Λ.α.25 Καταστατικές διατάξεις Ο.Γ.Α. Καταστατικές διατάξεις Ο.Γ.Α. 39.Λ.α.26-27 54 Ορίζουμε ότι η ειδική εισφορά 2,50% υπέρ του Ο.Γ.Α. του άρθρ. 3 του Νόμ. 1066/1980 εισπράττεται με την ειδική έντυπη τετραπλότυπη δήλωση (καρμπονιζέ) αποδόσεως τελών χαρτοσήμου, εισφοράς υπέρ Ο.Γ.Α. κλπ. Νόμ. 4169/1961 επί των αγροτικών προϊόντων και εισφοράς δακοκτονίας, κατά τα οριζόμενα με τις διατάξεις του άρθρ. 1 του Π.Δ. 15/1979. Στη δήλωση αυτή αναγράφεται διακεκριμένα η συνολική φορολογητέα αξία των αγροτικών προϊόντων που υπόκεινται στην εισφορά του ανωτέρω νόμου, καθώς και το ποσό της οφειλομένης εισφοράς. Τα εισπραττόμενα ποσά από την ανωτέρω ειδική εισφορά θα εισάγονται στη διαχείρηση του Δημοσίου στον δημιουργηθέντα εκτός προϋπολογισμού λογ/σμό «Τρεχούμενος λογ/σμός εξ ειδικής εισφοράς 2,50% υπέρ Ο.Γ.Α. άρθρ. 3 του Νόμ. 1066/ 1980 με αριθμό κώδικος λογ/σμού 553 της ομάδος «Τρεχούμενοι λογαριασμοί» αριθ. κωδ. 103 και θα αποδίδονται με εντολές μεταφοράς, μαζί με την εισφορά υπέρ Ο.Γ.Α. του άρθρ. 10 του Νόμ. 4169/1961, ως ισχύει, σε τηρούμενο στο Κεντρικό Κατάστημα της αγροτικής Τράπεζας της Ελλάδος λογ/σμό με τον τίτλο «ΟΓΑ - Έσοδα από εισφορά 2,50% άρθρ. 3 του Νόμ. 1066/1980». Ειδικώς προκειμένου περί των πωλουμένων παραγωγικών καπνών, η βεβαίωση της ανωτέρω εισφοράς 2,50% θα γίνεται από τον Έφορο Καπνού χωριστά, κατά τη φορολόγηση των καπνών, η δε είσπραξη και απόδοση αυτής θα ενεργείται, σύμφωνα με την υφιστάμενη σχετική διαδικασία, ως προς τον καπνό, του άρθρ. 10 του Νόμ. 4169/1961, όπως ισχύει. 